क्षेत्र में स्मैक कारोबार का सरगना निशान सिंह पुत्र महेन्द्र सिंह निवासी मिलकमाफी नानकमत्ता को पुलिस ने 24.69 ग्राम स्मैक के साथ गिरफ्तार कर लिया। सरगना की गिरफ्तारी में चम्पावत पुलिस की बड़ी भूमिका रही। निशान सिंह राज्य के पर्वतीय जिलों के अलावा यूपी में भी अपना कारोबार चलाता था। क्षेत्र में छोटे कारोबारियों को भी इसके माध्यम से स्मैक बेची जाती थी। निशान सिंह लम्बे समय से क्षेत्र में नशे का कारोबारी रहा है। नानक सागर जलाशय के पास गिधौर क्षेत्र का मूल निवासी निशान पिछले 10 वर्षों से मिलकनजीर में रहने लगा। पहले क्षेत्र में कच्ची शराब की तस्करी करता था। धीरे-धीरे शराब का कारोबार फैलाता रहा। निशान सिंह हल्द्वानी, पिथौरागढ़, चम्पावत, पीलीभीत जनपदों के विभिन्न शहरों से लेकर ग्रामीण स्मैक कारोबार फैला हुआ था। चम्पावत पुलिस के सहयोग से पुलिस ने निशान को गिरफ्तार करने में सफलता प्राप्त की। सीओ ने बताया कि निशान सिंह यूपी के पीलीभीत, बरेली व फतेहगंज से स्मैक लाकर क्षेत्र में आपूर्ति करता था। निशान सिंह ने स्मैक कारोबारियों की लम्बी सूची भी पुलिस को बताई है।